**Paskaidrojuma raksts
Dienvidkurzemes novada pašvaldības domes 2024. gada \_\_\_\_\_\_\_\_saistošajiem noteikumiem Nr.\_\_\_\_ " Par Dienvidkurzemes novada pašvaldības pabalstu jaundzimušo aprūpei"**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Mērķis un nepieciešamības pamatojums  | Saistošie noteikumi izstrādāti, lai turpinātu atbalstīt Dienvidkurzemes novada ģimenes, nosakot jaundzimušā bērna aprūpes pabalstu. Saistošo noteikumu izdošanas nepieciešamība pamatota ar [Pašvaldību likuma](https://likumi.lv/ta/id/336956-pasvaldibu-likums) Pārejas noteikumu 6. punktu, kas uzliek par pienākumu domei izvērtēt uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdotie saistošie noteikumi, ciktāl tie nav pretrunā ar šo likumu.No [Pašvaldību likuma](https://likumi.lv/ta/id/336956-pasvaldibu-likums)  neizriet citas alternatīvas, kā pašvaldība var īstenot brīvprātīgo funkciju – nodrošināt iedzīvotājiem atbalstu nozīmīgās dzīves situācijās. Pilnvarojums izdot saistošos noteikumus ir ietverts [Pašvaldību likuma](https://likumi.lv/ta/id/336956-pasvaldibu-likums) [44. panta](https://likumi.lv/ta/id/336956-pasvaldibu-likums#p44) otrā daļa noteic, ka Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 2. Fiskālā ietekme uz pašvaldības budžetu  | Finanšu līdzekļi pabalstam jaundzimušo aprūpei 2024. gada apstiprinātā budžeta ietvaros ir paredzēti 145 000 *euro* apmērā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Pozitīvi ietekmēs uzņēmējdarbības vidi un demogrāfisko situāciju, jo jaunās ģimenes saņemot atbalstu tiks motivētas nākotnē izvēlēties dzīves vietu Dienvidkurzemes novadā, tādā veidā sekmējot arī uzņēmējdarbības vidi. |
| 4. Ietekme uz administratīvajām procedūrām un to izmaksām  | Izpildes nodrošināšanai papildu resursi nav nepieciešami. |
| 5. Ietekme uz pašvaldības funkcijām un cilvēkresursiem  | Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu  | Par iesniegumu izskatīšanu un lēmumu pieņemšanu atbild Dienvidkurzemes novada Sociālais dienests, par pabalsta izmaksu atbild Dienvidkurzemes novada finanšu daļa. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir atbilstoši iecerētā mērķa sasniegšanas nodrošināšanai – sniegt atbalstu Dienvidkurzemes novada ģimenēm.  |
| 8. Izstrādes gaitā veiktās konsultācijas ar privātpersonām un institūcijām  | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts un tam pievienotais paskaidrojuma raksts \_\_.\_\_.2024. publicēts pašvaldības oficiālajā tīmekļvietnē www.dkn.lv sabiedrības viedokļa noskaidrošanai, paredzot termiņu viedokļu sniegšanai līdz \_\_.\_\_.2024. |

Domes priekšsēdētājs Aivars Priedols